Hrvatsko planinarsko društvo

„Lipa“ Sesvete

Trg Dragutina Domjanića 6/2 10360 Sesvete

OIB 11559449267

IBAN HR4723600001101585359

Na temelju članka 13. Zakona o udrugama („Narodne novine“ broj 74/14) i članka 19. Statuta, na sjednici Skupštine Hrvatskog planinarskog društva „Lipa“ Sesvete, održanoj 21. prosinca 2017. donijela je

**ODLUKU O IZMJENI STATUTA**

Članak 1.

Članak 8. mijenja se i glasi:

Djelatnosti Društva su:

- organiziranje i vođenje planinarskih izleta svih vrsta, tura, pohoda, susreta, sletova, ekspedicija, logorovanja, planinarskih natjecanja i drugih planinarskih društvenih akcija;

- stručno osposobljavanje članstva putem organiziranih tečajeva, planinarskih škola te drugih oblika

obrazovanja u planinarstvu;

- sudjelovanje u izgradnji, čuvanju i održavanju planinarskih staza, putova, domova, kuća i skloništa;

- organiziranje predavanja i ostalih događanja s planinarskom tematikom;

- izdavanjem publikacija s područja djelatnosti Društva sukladno zakonu;

- uspostavljanje i održavanje veza s drugim planinarskim i srodnim organizacijama;

- promicanje planinarskih vrijednosti među mladima i drugim građanima;

Gospodarska djelatnost društva:

- iznajmljivanje dijela prostora u svojim nekretninama i

- obavljanje ugostiteljskih usluga u skladu sa Zakonom o ugostiteljskoj djelatnosti.

Članak 9. mijenja se i glasi:

Članom Društva mogu postati svi građani Republike Hrvatske te strani državljani.

Za osobu mlađu od 14 godina, pisanu izjavu o učlanjivanju u Društvo daje zakonski zastupnik ili skrbnik, a za maloljetnu osobu s navršenih 14 godina, zakonski zastupnik ili skrbnik daje pisanu suglasnost.

Članom Društva postaje se dragovoljnim upisom u registar članova te prihvaćanjem odredbi Statuta Društva.

Članstvo se dokazuje upisom u popis članova, planinarskom iskaznicom i članskom markicom ovjerenom za tekuću godinu.

Visinu članarine određuje Upravni odbor Društva.

Članovi mogu biti: redovni, pripravnici i počasni.

Redovni član je osoba koja je član Društva najmanje šest mjeseci te je sudjelovala na šest izleta u organizaciji Društva ili osoba koja je dvije godine za redom platila članarinu u Društvu, tj. redovnim članom postaje trenutkom plaćanja članarine za drugu godinu.

Pripravnik je osoba koja ne ispunjava uvjete za redovnog člana.

Počasni član može postati fizička osoba koja je svojim zaslugama doprinjela unaprijeđenju, razvoju i promidžbi Društva. Imenuje ga Upravni odbor Društva i oslobođen je plaćanja članarine.

Evidencija članova Društva vodi se u tajništvu Društva, a vodi ju osoba određena odlukom Upravnog odbora Društva.

Popis članova vodi se elektronički a mora sadržavati podatke o imenu i prezimenu člana, njegovom osobnom identifikacijskom broju (OIB), datumu rođenja, datumu pristupanja Društvu, kategoriji članstva i datumu prestanka članstva u Društvu.

Popis članova uvijek mora biti dostupan na uvid svim članovima Društva i nadležnim tijelima, na njihov zahtjev.

Članak 15. mijenja se i glasi:

Skupština je najviše tijelo Društva.

Skupštinu sačinjavaju svi redovni poslovno sposobni članovi Društva.

Skupština radi u sjednicama. Sjednice mogu biti redovne, izvanredne i izborne.

Redovne sjednice Skupštine održavaju se najmanje jednom tijekom kalendarske godine.

Izvanredne sjednice Skupštine održavaju se prema potrebi.

Izborna sjednica Skupštine održava se svake četvrte godine, u terminu redovne sjednice Skupštine.

Članak 2.

Ova odluka stupa na snagu danom donošenja.

U Sesvetama, 28. prosinca 2017.

Predsjednik HPD „Lipa“ Sesvete

Darko Motik